„Estul Europei va fi deșert radioactiv 100 ani”. Un ministru ucrainean descrie scenariul unei catastrofe nucleare la Zaporojie
O eventuală scurgere radioactivă la centrala nucleară de la Zaporojie, cea mai mare din Europa, care este sub controlul ocupanților ruși, ar provoca o tragedie de șase ori mai mare decât cea de la Cernobîl, afirmă ministrul Mediului și Resurselor Naturale al Ucrainei, Ruslan Streleț, în cadrul unui interviu pentru Deschide.MD, preluat de News.ro. Potrivit acestuia, într-o astfel de variantă, tot estul Europei s-ar transforma într-un deșert radioactiv pentru cel puțin 100 de ani.